CELEX: 32011D0164
Language: sk
Date: 2011-03-16 00:00:00
Title: 2011/164/EÚ: Rozhodnutie Komisie zo 16. marca 2011 , ktorým sa stanovuje dočasné uvádzanie na trh určitého osiva druhu Triticum aestivum , ktoré nespĺňa požiadavky smernice Rady 66/402/EHS [oznámené pod číslom K(2011) 1634]  Text s významom pre EHP

17.3.2011   
            
            
               SK
            
            
               Úradný vestník Európskej únie
            
            
               L 70/47
            
         ROZHODNUTIE KOMISIE
   zo 16. marca 2011,
   ktorým sa stanovuje dočasné uvádzanie na trh určitého osiva druhu Triticum aestivum, ktoré nespĺňa požiadavky smernice Rady 66/402/EHS
   [oznámené pod číslom K(2011) 1634]
   (Text s významom pre EHP)
   (2011/164/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 66/402/EHS zo 14. júna 1966 týkajúcu sa obchodovania s osivom obilnín (1), a najmä na jej článok 17 ods. 1,
   keďže:
   
               (1)
            
            
               V Holandsku nie je k dispozícii dostatočné množstvo osiva pšenice jarnej (Triticum aestivum) kategórie „certifikované osivo“ odrôd Baldus, Granny, KWS Aurum, Lavett, Minaret, Pasteur, Taifun, Thasos, Trappe, Tybalt a Zirrus, ktoré je vhodné pre vnútroštátne environmentálne podmienky a ktoré spĺňa požiadavky smernice 66/402/EHS týkajúce sa inšpekcií na poliach, aby sa pokryli potreby uvedeného členského štátu.
            
         
               (2)
            
            
               Dopyt po takomto osive sa nemôže uspokojiť osivom z iných členských štátov alebo z tretích krajín za splnenia všetkých požiadaviek stanovených v smernici 66/402/EHS.
            
         
               (3)
            
            
               Holandsko by preto malo byť oprávnené povoliť uvádzanie osiva uvedených odrôd na trh, na ktoré by sa vzťahovali menej prísne požiadavky ako tie, ktoré platia pre certifikované osivo, počas obdobia, ktoré sa skončí 30. apríla 2011, a to do maximálneho množstva 330 ton.
            
         
               (4)
            
            
               Okrem toho, iné členské štáty, ktoré môžu Holandsko zásobovať osivom uvedených odrôd bez ohľadu na to, či sa zber uskutočnil v členskom štáte, alebo v tretej krajine, by mali byť oprávnené povoliť uvádzanie takéhoto osiva na trh.
            
         
               (5)
            
            
               Je vhodné, aby Holandsko konalo ako koordinátor s cieľom zabezpečiť, že celkové množstvo osiva povoleného na základe tohto rozhodnutia nepresiahne maximálne množstvo stanovené v tomto rozhodnutí.
            
         
               (6)
            
            
               Opatrenia ustanovené v tomto nariadení sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo,
            
         PRIJALA TOTO ROZHODNUTIE:
   Článok 1
   1.   Povoľuje sa uvádzanie osiva pšenice jarnej (Triticum aestivum) kategórie „certifikované osivo“ odrôd Baldus, Granny, KWS Aurum, Lavett, Minaret, Pasteur, Taifun, Thasos, Trappe, Tybalt a Zirrus, ktoré nespĺňa požiadavky bodu 7 prílohy I k smernici 66/402/EHS týkajúce sa poľných inšpekcií, na trh v Únii.
   Toto povolenie sa udeľuje na celkové množstvo nepresahujúce 330 ton a na obdobie, ktoré sa skončí 30. apríla 2011.
   2.   Okrem splnenia požiadaviek na označovanie stanovených v smernici 66/402/EHS sa musí na úradnej etikete uvádzať, že osivo nespĺňa požiadavky bodu 7 prílohy I k uvedenej smernici v súvislosti s poľnými inšpekciami.
   Článok 2
   1.   Ktorýkoľvek dodávateľ, ktorý chce uviesť osivo uvedené v článku 1 na trh, požiada o povolenie členský štát, v ktorom má sídlo alebo do ktorého dováža. V žiadosti sa uvedie množstvo osiva, ktoré chce dodávateľ uviesť na trh.
   2.   Príslušný členský štát povolí dodávateľovi v súlade s článkom 1, aby osivo uviedol na trh, s výnimkou toho, ak:
   
               a)
            
            
               existujú oprávnené pochybnosti o schopnosti dodávateľa uviesť na trh množstvo osiva, pre ktoré žiada o povolenie, alebo
            
         
               b)
            
            
               s ohľadom na informácie poskytnuté koordinujúcim členským štátom uvedeným v článku 3 treťom pododseku by udelenie povolenia viedlo k prekročeniu celkového maximálneho množstva osiva uvedeného v článku 1 ods. 1.
            
         Pokiaľ ide o písmeno b), tak v prípade, že by celkové maximálne množstvo umožňovalo povoliť iba časť množstva uvedeného v žiadosti, môže dotknutý členský štát dodávateľovi povoliť, aby uviedol na trh toto nižšie množstvo.
   Článok 3
   Členské štáty si navzájom poskytujú administratívnu pomoc pri uplatňovaní tohto rozhodnutia.
   Holandsko koná ako koordinujúci členský štát, aby sa zabezpečilo, že množstvo osiva povoleného uviesť na trh v Únii členskými štátmi podľa tohto rozhodnutia neprekročí celkové maximálne množstvo osiva uvedené v článku 1 ods. 1.
   Každý členský štát, ktorý dostane žiadosť podľa článku 2, bezodkladne oznámi koordinujúcemu členskému štátu množstvo uvedené v žiadosti. Koordinujúci členský štát bezodkladne informuje uvedený členský štát o tom, či by povolenie mohlo mať za následok prekročenie maximálneho množstva.
   Článok 4
   Členské štáty bezodkladne oznámia Komisii a iným členským štátom množstvá, v súvislosti s ktorými vydali povolenie na uvedenie na trh podľa tohto rozhodnutia.
   Článok 5
   Toto rozhodnutie stráca účinnosť 30. apríla 2011.
   Článok 6
   Toto rozhodnutie je určené členským štátom.
   
      V Bruseli 16. marca 2011
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES 125, 11.7.1966, s. 2309/66.